
A fenntartható turizmus helyzetértékelése a Mátra-Bükk turisztikai térség szálláshelyegységeiben

A környezettudatos szemléletmód meglátásom szerintem évről évre egyre szélesebb körben jut el az emberekhez. Az idegenforgalmi szektor folyamatosan több teret hódít magának, így ennek következtében felhasználja bolygónkat a minél kiválóbb működéshez. Tehát igen szignifikáns hatással van a turizmus a környezetre. A vendéglátásban dolgozó személyek úgy tűnik, hogy évről-évre mélyebben felmérik tevékenységeik káros hatásait és működésüket igyekeznek úgy kialakítani, hogy karbonlábnyomuk minél alacsonyabb legyen.
Jelen kutatásom azt a célt szolgálja, hogy különböző módszerek alkalmazásával releváns képet kapjunk az észak-magyarországi szállodák környezetmegóvó aspektusairól. Vizsgálódásom során felmérem, hogy az egyes vendéglátóegységek, hogyan vélekednek saját vállalkozásukról, mennyire felelnek meg a fenntarthatóság elveinek, konkrétabban a „zöld szállodákra” kiírt kritériumoknak. Működésük során hogyan és milyen eszközökkel törekednek a karbonlábnyomuk csökkentésére. Mindemellett a dolgozat választ ad arra, hogy a hazai szállodaipar hogyan értékeli, ha egy vállalat fenntartható működést folytat. Ugyanakkor ezt a kérdést nem csak a cégek oldaláról, hanem a vendégek oldaláról is érdemes megközelíteni, így további célkitűzésem még, hogy feltárjam a fogyasztói attitűdöket a környezetvédelem szempontjából. A megfogalmazott hipotézisek egy kérdőíves felmérés, valamint egy fókuszcsoportos kutatás segítségével kerültek megválaszolásra.
Az eredmények megmutatják, hogy a hazai szállodaipar körében a „zöld szálloda” cím jelenleg még nem rendelkezik nagy presztízs értékkel, továbbá az elsődleges ok amiért sok szálláshely nem szeretne pályázatot benyújtani, az a korlátozott humánerőforrás. Ezenfelül a legfontosabb eredmények még, hogy a vizsgálatba bevont személyek véleményei révén kiderült, hogy nagyrészük korábban még nem hallott a fenntartható szálláshelyekről, azonban elmondásuk szerint a jövőben ezekután mindenképp szempont lesz a szállás kiválasztásánál. A megkérdezett turisták többsége elköteleződést érez a környezet megóvása iránt, álláspontjuk szerint ennek érdekében kollektív felelősségvállalásra van szükség az okozott kár mértékének arányában. Mind a kutatásban részt vett szállodák, mind a fogyasztók válaszaiból arra következtethetünk, hogy mindannyian fontosnak tartják a fenntarthatóság szellemiségének növekedését a turizmus szektorban és értékes fejlődést csak akkor lehet elérni, ha mindkét szegmens összefog egy fenntarthatóbb élet reményében.



